Diari Oficial de la Generalitat Valenciana


Sumari del DOGV 5297, del 07-07-2006 (2006/7541)

Notificació a Luis Estiver Arribas Sevilla de la sentència dictada en les actuacions de l'assumpte civil número 1.132/2005.
---------------------------------------------------------------------------------------------------------------------------

### Dades del document

Número de DOGV
:   5297

Data del DOGV
:   07-07-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/7541


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació a Luis Estiver Arribas Sevilla de la sentència dictada en les actuacions de l'assumpte civil número 1.132/2005. [2006/Q7541]  
Procediment: assumpte civil 1.132/2005  
Montserrat Isabel Cabrera, secretària del Jutjat de Primera Instància número 7 de Castelló de la Plana.  
En el juí a què es fa referència s'ha dictat la sentència número 555/2006, de data 26 d'abril de 2006, la decisió de la qual, literalment, diu així:  
«Decisió  
Que amb l'estimació parcial de la demanda formulada per la procuradora la senyora Inglada Cubedo, en nom i representació de María Luz León Sánchez, contra Luis Estiver Arribas Sevilla, declare dissolt per divorci el matrimoni dels expressats litigants, amb tots els efectes legals, i s'adopten les mesures següents:  
1. S'atribuïx a la esposa la guarda i custòdia de la filla menor Elena.  
2. Es priva Luis Estiver Arribas Sevilla de la pàtria potestat pel que fa a la seua filla menor.  
3. S'atribuïx a l'esposa i a la filla l'ús i gaudi del domicili conjugal, situat a Orpesa (Castelló), carrer de Berlín, número 45.  
4. El senyor Arribas haurà de pagar, en concepte de pensió d'aliments per a la seua filla, la suma de 600 euros mensuals, que ingressarà dins dels cinc primers dies de cada mes al compte bancari que designe l'esposa, i que s'actualitzarà anualment d'acord amb les variacions de l'índex de preus al consum. Les despeses extraordinàries necessàries que genere la filla les sufragaran ambdós progenitors a parts iguals.  
5. El senyor Arribas haurà de pagar, en concepte de pensió compensatòria per a la seua esposa, la suma de 400 euros mensuals, que ingressarà dins dels cinc primers dies de cada mes al compte bancari que designe l'esposa, i que s'actualitzarà anualment d'acord amb les variacions de l'índex de preus al consum, durant un termini de huit anys.  
6. El senyor Arribas pagarà la meitat del préstec hipotecari i de totes aquelles despeses que deriven de la propietat del domicili conjugal (tributs, comunitat...).  
Tot això sense fer un exprés pronunciament condemnatori en costes.  
Notifiqueu la present resolució a les parts, i feu-los saber que contra esta resolució s'hi pot interposar un recurs d'apel·lació en el termini de cinc dies.  
Una vegada ferma, inscriviu-la al marge de la inscripció del matrimoni al Registre Civil de Bilbao.  
Esta és la meua sentència, que pronuncie, mane i firme. El jutge.  
Publicació: la sentència anterior l'ha llegida i publicada el jutge que l'ha dictada, estant constituït en audiència pública, el mateix dia del pronunciament, davant el secretari judicial. En done fe».  
Atés el desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la publicació del present edicte al tauler d'anuncis del jutjat i en el Diari Oficial de la Generalitat, per a portar a efecte la diligència de notificació de sentència a Luis Estiver Arribas Sevilla.  
Castelló de la Plana, 26 d'abril de 2006.. La secretària judicial: Montserrat Isabel Cabrera.